cyanic-selkie/wikianc huggingface dataset:
Odviate vetrom (film)
Prvá časť
Po ôsmich mesiacoch, keď mesto počas Atlantského ťaženia oblieha Únia, Melanie pretrpí predčasný a ťažký pôrod. Mladá slúžka Prissy a Scarlett, ktorá sľúbila Ashleymu, že sa o Melanie postará, musia tento pôrod zvládnuť bez odbornej pomoci. Scarlett požiada Rhetta, aby ju hneď s Prissy, Melanie a bábätkom odviezol domov na Taru. Ten pricvála s vozom a uháňa s nimi preč z mesta cez horiaci sklad a skladištnú oblasť. Namiesto toho, aby ju sprevádzal až na Taru, ju necháva na ceste s polomŕtvym koňom, bezradne zoslabnutou Melanie a jej dieťatkom a uplakanou Prissy, na rozlúčku ju vášnivo pobozká a vydá sa na front bojovať. Na ceste domov zbadá plantáž Dvanásť Dubov úplne vypálenú, zničenú a opustenú. Odľahne jej, keď uvidí Taru celú, i keď opustenú, až na jej rodičov, sestry a dvoch sluhov Mummy a Porka. Scarlett zistí, že mama zomrela na brušný týfus a otec z toľkého stresu prichádza o rozum. Keď vidí Taru vyplienenú vojakmi z Únie a jej zdevastované polia, prisahá, že urobí čokoľvek na záchranu seba a svojej rodiny, vyhlasujúc: „Ako je Boh nado mnou, už nikdy nebudem hladná!“
Druhá časť
Scarlett zapojí celú rodinu a služobníctvo do oberania bavlníkových polí. Zabije dezertéra z Únie, ktorý sa jej počas lúpeže vyhráža a v jeho peňaženke nájde nejaké peniaze, ktoré jej nachvíľu vystačia na živobytie rodiny. Potom čo sa vojna skončí porážkou Konfederácie, sa Ashley vracia domov. Mammy upozorní Scarlett, aby nebežala za Ashleym, keď sa zvíta s Melanie. Skľúčený Ashley zisťuje, že Tare veľmi nepomôže, a keď ho Scarlett žiada, aby s ňou utiekol preč, prizná sa, že po nej túži, vášnivo ju pobozká, ale Melanie neopustí. Gerald zomiera, potom čo spadne z koňa pri pokuse vyhnať scalawága z jeho pozemku, bývalého dozorcu plantáže, ktorý chce odkúpiť Taru.
Scarlett si uvedomí, že nedokáže splatiť vysokú daň za Taru, ktorú zaviedli rekonštrukcionári. Vediac, že Rhett sa nachádza v Atlante, Scarlett si nechá ušiť pompézne šaty od Mammy z maminých závesov. Pri jeho návšteve vo väzení jej však Rhett oznámi, že mu zatvorili zahraničné bankové účty a jeho pokusy o získanie peňazí späť boli márne. Keď Scarlett odchádza, stretne sestrinho snúbenca Franka Kennedyho, ktorý je v strednom veku a vlastní úspešný obchod so zmiešaným tovarom a pílu. Scarlett zaklame Kennedymu, že Suellen sa zunovalo čakať a vydala sa za iného nápadníka. Po tom čo sa Scarlett stane pani Kennedyovou, prevezme firmu svojho manžela a zbohatne. Keď sa Ashley chystá prijať pracovnú ponuku v banke na severe, Scarlett využije jeho slabosť a so slzami v očiach ho prehovára, že potrebuje jeho pomoc na píle. Pod tlakom sympatickej Melanie sa dá nakoniec obmäkčiť. Jedného dňa prepadnú Scarlett, ktorá prechádza cez susednú chudobnú štvrť, na ktorú Frank, Ashley a ďalší v noci zaútočia. Vojaci z Únie Ashleyho v bitke porania a Franka zabijú.
Rochejean
Rochejean je francúzska obec, ktorá sa nachádza v departemente Doubs, v regióne Franche-Comté.
Odviate vetrom (film)
Druhá časť
Sotva skončil Frankov pohreb a Rhett už navštívi Scarlett, aby ju požiadal o ruku. Scarlett súhlasí. Vášnivo ju pobozká a povie jej, že si raz jej lásku získa, pretože sú obidvaja rovnakí. Po svadobnej ceste v New Orleans, Rhett sľubuje, že Tare vráti starý lesk, zatiaľ čo Scarlett postaví najväčšie panstvo v Atlante. Narodí sa im dcéra. Scarlett jej chce dať meno Eugenie Victoria, no Rhett jej dá meno Bonnie Blue Butler. Rhett ju zbožňuje. Robí všetko preto, aby si pre dobro dcéry udržal dobrú povesť pred Atlantskou spoločnosťou. Scarlett, ktorá ešte stále lipne na Ashleym, a ktorú zarmútila deformácia svojej postavy (v pase pribrala zo 46 cm na 51cm), oznámi Rhettovi, že už nechce mať deti, a že s ním odmieta zdieľať jednu posteľ. Rhett stúpi na obrázok Ashleyho, ktorým sa Scarlett kochala a v návale zlosti vykopne dvere, ktoré oddeľujú ich spálne, aby jej dokázal, že si ho nemôže držať od tela.
Jedného dňa, keď sa Scarlett ide pozrieť na pílu, si vypočuje nostalgického Ashleyho, a keď ho v náručí utešuje, zbadajú ich dve klebetnice, jednou z nich Ashleyho sestra India, ktorá Scarlett nenávidí. Zaraz rozšírili klebety a Scarlettina povesť je opäť pošpinená. Neskôr tej noci Rhett, ktorý sa o klebete dopočul, prinúti Scarlett vyjsť z postele a zúčastniť sa Ashleyho narodeninovej oslavy. Melanie, nedokázajúc uveriť ničomu zlému, čo sa šíri o jej milovanej švagrinej, sa postaví na Scarlettinu stranu, aby každý videl, že tým klebetám neverí.
Neskôr v tú noc nájde Scarlett doma na prízemí opitého Rhetta. Zaslepený žiarlivosťou povie Scarlett, že by ju aj zabil, ak by to znamenalo, že zabudne na Ashleyho. Na rukách ju vynesie hore schodmi hovoriac: „V túto noc ma nevyženieš.“ Nasledujúce ráno sa zobudí s pocitom viny, že sa jej to páčilo, ale Rhett sa vráti, aby sa jej ospravedlnil a ponúkne jej rozvod, ktorý Scarlett odmieta tvrdiac, že by to bol škandál. Rhett sa rozhodne vziať Bonnie na dlhší výlet do Londýna, a potom ako mala Bonie strašný sen, si uvedomí, že pri sebe potrebuje svoju matku. Rhett sa vráti a Scarlett teší, že ho vidí, no on rázne odmieta akékoľvek pokusy o zmierenie. Oznámi mu, že je znova tehotná. Vyvrcholí to hádkou a rozzúrená Scarlett sa vrhne na Rhetta, spadne zo schodov a potratí. Zúfalý Rhett s pocitom viny sa zdôverí Melanie so svojou žiarlivosťou, no nepovie ani slovo o Scarlettiných pocitoch voči Ashleymu. Zatiaľ čo sa Scarlett zotavuje, Bonnie spadne z koňa pri pokuse preskočiť plot a zomrie. Scarlett za to viní Rhetta a Rhett sám seba. Melanie ich navštívi, aby ich utešila a snaží sa presvedčiť Rhetta, aby nechal Bonnie odpočívať v pokoji. V tom Melanie, ktorá je v druhom stave a varovaná, že ju druhé tehotenstvo môže zabiť, skolabuje.
Na smrteľnej posteli poprosí Scarlett, aby sa namiesto nej postarala o Ashleyho, tak ako sa postarala o ňu. Pri poslednom výdychu povie Scarlett, nech je k Rhettovi milá, lebo ju miluje. Ashley sa s plačom zrúti, pobádajúc Scarlett, aby si uvedomila, že vždy miloval len Melanie. Scarlett utečie domov, kde nájde Rhetta pripravujúc sa na odchod. Úpenlivo ho prosí, hovoriac, že až teraz si uvedomuje, že po celý čas milovala jeho a nie Ashleyho. On to však odmieta, hovoriac, že bez Bonnie už nemajú žiadnu šancu na uzmierenie.
Keď Rhett vychádza z dverí von, ona nalieha: „Rhett, ak odídeš, kam pôjdem? Čo si počnem?“ On odpovie: „Úprimne drahá, je mi to jedno.“, a stráca sa v hmle. Scarlett sedí na schodišti a zúfalo narieka: „Na čom ešte záleží?“ Potom si spomenie na slová Geralda, Ashleyho a Rhetta, ktoré jej pripomenú, že jej sila pochádza zo samotnej Tary. V Scarlettinej tvári sa zablyskne nádej. „Tara! Môj domov.Pôjdem domov a niečo vymyslím, ako ho získať späť! Koniec koncov, zajtra je tiež deň!“ Končí sa to Scarlettinou siluetou, ktorá stojí pod veľkým stromom, hľadiac smerom dopredu. V blízkosti vidieť Taru.
Ocenenia
Film získal trinásť nominácií na Academy Awards, z toho osem Oscarov za: najlepší film, najlepšiu réžiu, najlepší ženský herecký výkon v hlavnej úlohe, najlepší ženský herecký výkon vo vedľajšej úlohe, najlepší scenár, najlepšiu kameru, najlepší strih a cenu za najlepší umelecký smer.
Rochejean
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Scarborough
Scarborough môže byť:
Augustín Vrecko
Životopis
Don Augustín Vrecko sa narodil 12. júla 1934 v obci Nevidzany, neďaleko Prievidze. Vysokoškolské lesnícke štúdium bol donútený komunistickým režimom prerušiť. Ako osemnásťročný odišiel ilegálne do povojnového Nemecka, kde ho situácia donútila narukovať do americkej armády. Neskôr požiadal o emigráciu do Belgicka, kde stretol saleziánov. Rozhodol sa vstúpiť medzi nich a stať kňazom.
Po štúdiách teológie vo francúzskom Lyone bol 29. júna 1968 vysvätený za kňaza a pôsobil v Belgicku. Mal skúsenosť aj s kňazskou prácou medzi robotníkmi v továrni.
V roku 1975 odišiel pracovať ako misionár medzi chudobných na Haiti. V dedine Bois de Lorence, kam neviedli žiadne cesty, neboli tam školy ani pitná voda, ľudia nepoznali zeleninu a báli sa miestnych šamanov, pôsobil don Augustín 20 rokov a spolu s dobrovoľníkmi tam postavil základnú školu a vyškolil učiteľov spomedzi domorodcov. V dedine postavil aj kostol, spolu s miestnymi obyvateľmi viac-menej svojpomocne aj 50 kilometrov ciest, a prívod pitnej vody.
Počas roku 1996 dostal otravu krvi. Na istý čas ostal v Belgicku, kde sa okrem iného venoval aj pastorácii a pomoci mladým Slovákom v Belgicku.
Orangutan sundský
Zdroje
Pozri zdroje v článku orangutan.
Beaufou
Beaufou je francúzska obec, ktorá sa nachádza v departemente Vendée, v regióne Pays-de-la-Loire.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
BK Budiveľnyk
BK Budiveľnyk je ukrajinský basketbalový klub hrajúci v najvyššej ukrajinskej basketbalovej súťažiSuperlige. Klub bol založený v roku 1945 pod názvom KGIFK, o niekoľko rokov zmenený na SKIF. V roku 1962 sa klub premenoval na Budiveľnyk.
Úspechy
náhľad|Družstvo po víťazstve v ukrajinskom pohári v roku 2014
Protoanemonín
náhľad|Chemická štuktúra protoanemonínu Protoanemoním je jedovatá látka, ktorá vzniká enzymatickým štiepením ranunkulínu, ktorý sa prirodzene vyskytuje v rastlinách z čeľade iskerníkovité (Ranunculaceae). Takéto štiepenie nastáva, keď je rastlina mechanicky poškodená (napríklad odtrhnutím, rozomletím, atď...), pričom ranunkulín sa štiepi na glukózu a samotný toxický protoanemonín.
Kontakt kože alebo slizníc s touto látkou môže spôsobiť na mieste styku svrbenie a tvorbu vyrážok a pľuzgierov. Pri požití spôsobuje nevoľnosť, zvracanie, paralýzu a akútny zápal pečene, z ktorého môže následne vzniknúť žltačka. LD50 pre myši sa udáva na 190 mg/kg.
Na vzduchu dimerizuje na anemoním, ten sa následne hydrolýzou mení na neškodnú kyselinu 4,7-dioxodek-2-éndiovú.
Z chemického hľadiska ide o laktón kyseliny 4-hydroxypentán-2,4-diovej. Jeho systematický názov podľa názvoslovia IUPAC pre organické zlúčeniny je 5-metylidénfuran-2-ón.
Glaucidium
Glaucidium (po slovensky kuvičok) je rod malých sov z čeľade sovovitých s guľatými hlavami a žltými očami u ktorého rozoznávame 25 - 32 druhov. Pri vyrušení dokážu meniť postoj operenie, pritiahnu perie, zúžia tak veľkosť tela a na hlave im odstávajú pritom do strán "uši". Mnohé druhy dokážu dvíhať chvost i kývať s ním do strán. V zadnej časti hlavy majú na operení fľaky pripomínajúce oči ("okcipitálna tvár"). Ich význam sa vysvetľuje tak, že môžu tak zastrašiť blížiaceho sa predátora a vyvolávajú aj pocit neustálej ostražitosti. Prítomnosť okcipitálnej tváre je typickým znakom rodu Glaucidium a práve jej chýbanie bol jeden z dôvodov preradenia do rodu Taenioglaux. Na Slovensku sa prirodzene vyskytuje len jeden druh: kuvičok vrabčí.
Beaulieu-sous-la-Roche
Beaulieu-sous-la-Roche je francúzska obec, ktorá sa nachádza v departemente Vendée, v regióne Pays-de-la-Loire.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Paragraf
náhľad Paragraf (značka §) je časť (spravidla väčší odsek) právneho predpisu či zmluvy (zriedkavo aj iného odborného textu či učebnice), označená znakom § a poradovým číslom, napr.: § 30.
Beaulieu-sous-la-Roche
Obyvateľstvo
Nasledujúci graf zobrazuje vývoj počtu obyvateľov v obci.
Paragraf
Slovom paragraf sa označuje aj samotný znak §, ktorý je aj jedným zo symbolov, synonymom práva, legislatívy a predpisov.
V anglosaskom práve má slovo „paragraph“ význam „odsek (naj)nižšej úrovne, písmeno“ - právne predpisy sa totiž delia na sections (po slovensky „paragraf“), tie na subsections (po slovensky „odsek“) a tie zas na paragraphs (po slovensky rôzne názvy, napríklad „písmeno“), pričom ale znak § je v (americkej) angličtine znak pre slovo „section“ (nie pre slovo „paragraph“).
Sergej Larin
Sergej Larin (🇷🇺; * 9. marec 1956 Daugavpils, Lotyšsko - † 13. január, 2008, Bratislava) bol v Lotyšsku narodený operný spevák ruského pôvodu, žijúci na Slovensku. Jeho hlasový talent ocenili niektorí z popredných svetových dirigentov vrátane Riccarda Mutiho, Claudia Abbada, Jamesa Levina či Zubina Mehtu.
Život
Sergej Larin sa narodil v Daugavpilse v Lotyšsku. Po ukončení štúdia francúzskej filológie v meste Gorkij a absolvovaní hlasového výcviku v Litve u litovského tenora Virgilijusa Noreika debutoval v litovskom divadle opery a baletu v roku 1981 spevom Alfreda v La Traviate. Po takmer desiatich rokoch vystúpení na rôznych sovietskych javiskách debutoval na Západe. Medzinárodná kariéra sa začala podpísaním zmluvy so Slovenským národným divadlom v roku 1988 a presťahovaním sa na Slovensko. Od septembra 1989 sa stal sólistom SND.
Potom debutoval vo Viedenskej štátnej opere. Jeho debut v Covent Garden sa uskutočnil v roku 1991, kde spieval Dona Josého v Bizetovej Carmen, zatiaľ čo Cavaradossi v Pucciniho Tosce pôsobil pri jeho debutoch v Paríži aj v Metropolitnej opere. Medzi jeho neskoršie úlohy v Metropolitnej opere patrili napríklad Don Jose v operee Carmen, Pinkerton v opere Madama Butterfly, Dmitrij v opere Boris Godunov a Don Alvaro v opere La forza del destidestino.
Jeho Andrej v nahrávke Neeme Järviho Čajkovského filmu Mazepa ho umiestnil do spoločnosti Sergeja Leiferkusa, Galiny Gorchakovej, Anatolija Kotčergu a Larissy Diadkovej, najlepších post-sovietskych spevákov v 90. rokoch. Účinkoval tiež ako Sergej v Šostakovičovej Lady Macbeth Mcenského okresu.
TV Turiec
TV Turiec je regionálna informačná televízna stanica regiónu Turiec. Bola založená 14. februára 1996 ako obchodná spoločnosť, ktorej jediným vlastníkom je mesto Martin. Do obchodného registra bola zapísaná 18. marca 1996. Je súčasťou lokálnych televízií Slovenska LOTOS. Sídlo TVT je na ulici Moskovskej 127 v Martine.
Roches-lès-Blamont
Roches-lès-Blamont je francúzska obec, ktorá sa nachádza v departemente Doubs, v regióne Franche-Comté.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Asterix a Obelix: Ríša stredu
Asterix a Obelix: Ríša stredu je francúzska dobrodružná komédia z roku 2023, režírovaná Guillamom Canetom. Po prvýkrát príbeh prináša hrdinských Galov do Číny.
Je to piaty hraný film zo série Asterix a Obelix, ktorú vytvorili spisovatelia René Goscinny a Albert Uderzo. Zároveň je to prvá komédia založená na vlastnom príbehu, čiže neťaží zo žiadneho komiksu. Úlohu Obelixa si už nezahrá Gérard Depardieu ale Gilles Lellouche, Asterixa sa zas chopí samotný režisér filmu Guillaume Canet, tým sa stáva už štvrtým hercom hrajúci danú postavu.
Dej
Píše sa rok 50 pred naším letopočtom, celá Galia je obsadená Rimanmi. Celá? Nie, jedna dedina v Armoricii stále odoláva rímskym útočníkom. A práve tu, do našej už známej dediny, prichádza vozík s čínskou cisárovnou Fu Yi, ktorá žiada Galov o pomoc. V Čínskej ríši sa k moci dostal istý Deng Tsin Qin a zvrhol princeznú. Zdá sa, že sláva udatných a nepremožiteľných Galov je známa až do Ríše stredu.
Majstrovstvá sveta vo florbale mužov do 19 rokov 2021
Švédsko dokázalo úspešne vyhrať bronzovú medailu nad Švajčiarskom. Česko vo finále porazilo družstvo zo Fínska a dokázal obhájiť titul.
Stromárka bielohlavá
Taxonómia
Druh popísal v roku 1766 Carl Linné v kolumbijskej Cartagene pod názvom Anas viduata.
Opis
Ako všetky stromárky má aj stromárka bielohlavá dlhý krk a končatiny, čo jej dáva vzhľad podobný husiemu.
Od ostatných stromárok rodu Dendrocygna je ľahko rozoznateľná vďaka sfarbeniu hlavy, ktoré je čierno-biele, pričom čierna je zadná časť a biela je lícna a frontálna časť hlavy. Krk je taktiež v zadnej časti čierny. Sfarbenie tela je prevážne orieškovo hnedé s čierným chvostom a perami na letkách. Oči sú hnedé a zobák je čierny. Neoperená čiasť nôh je modrá s čiernymi znakmi. Samice sú sfarbené rovnako ako samci, len na prednej časti hlavy a na krku majú aj hrdzavo sfarbené znaky.
Hlas
Hlasový prejav je trojslabikový hvízdavý zvuk trvajúci 1,5 - 2 sekundy.
Výskyt
Vyskytuje sa vo veľkej časti subsaharskej Afriky, vrátane Madagaskaru a obýva aj väčšiu časť územia Južnej Ameriky. Výskyt čiastočne zasahuje aj na územie Strednej Ameriky.
Na území Strednej a Južnej Ameriky výskyt siaha od Kostariky na severe cez územie severnej a východnej Kolumbie a na východe cez Guayanu až po územie severnej Argentíny a Uruguaje na juhu.
V Afrike sa vyskytuje v jej subsaharskej časti od Mauritánie, Senegalu a Eritrey na severe až po južné časti Južnej Afriky na juhu. Najrozšírenejšie sú v Afrike na území Zimbabwe, Mozambiku, severnej Namíbie, východnej Botswany a vo východnej časti Južnej Afriky. Mimo kontinentálnej Afriky obýva aj Madagaskar a Komory.
Biotop
Vyskytuje sa na rôznych typoch území s vodnými plochami pričom preferuje sladkovodné biotopy. Zvyčajne ide o rôzne močiare a jazerá, zarastené vodné plochy ale aj ryžové polia.
Spôsob života
Stromárka bielohlavá nie je teritoriálna.
Obvykle sa vyskytuje v skupinách, ktoré čítajú desiatky až stovky jedincov. Často sa zdržujú v spoločnosti stromárky hrdzavej.
Vytvárajú trvalé monogamné páry.
Lietajú prevážne v noci, kedy prebieha aj kŕmenie.
Ačkoľvek má dlhý krk a nohy, narozdieľ od ostatných stromových kačiek, netrávi veľa času na stromoch a preferuje zem v čom sa podobá skôr husám, alebo klasickým kačiciam. Preferuje predovšetkým piesočné brehy u vodných plôch.
Heckler & Koch HK416
Heckler & Koch HK416 je útočná puška vyrábaná nemeckou firmou Heckler & Koch. Je vo výzbroji mnohých ozbrojených zložiek po celom svete a svoju obľubu si získala aj u špeciálnych jednotiek (napr. 5. PŠU). Túto zbraň mali členovia SEAL Team Six počas operácie Neptun Spear, pri ktorej bol zabitý Usáma Bin Ládin.
Stromárka bielohlavá
Hniezdenie
Hniezdenie sa začína začiatkom obdobia dažďov, pričom najviac vajec je znášaných v období najväčšej kumulácie zrážok. Toto sa môže v rôznych miestach výkytu líšiť a tak napríklad vo Venezuele hniezdenie prebieha od júla do septembra a napríklad v Etiópii od júla do októbra. K hniezdeniu dochádza v nestálych kolóniách. Hniezdo býva postavené vo vysokej tráve, alebo tŕstí a na výstavbu používajú stromárky okolitú vegetáciu.
Samica znáša 4 - 13 (16) vajec. Na vajciach sedia obaja rodičia. Mladé jedince sa liahnu po 26 - 28 dňoch a operia sa približne po 8 týždňoch od vyliahnutia.
Heckler & Koch HK416
História
Jednotka Delta Force z armády Spojených štátov spolupracovala pri výrobe náhrady za M4 a britskú SA 80. s nemeckým výrobcom zbraní Heckler & Koch, pričom firma využila skúseností získané pri navrhovaní HK G36.
Stromárka bielohlavá
Potrava
Potrava je rôznorodá a zahŕňa rôzne druhy vegetácie a semien,   ale konzumuje aj vodných bezobratlých. Potravu konzumuje prevážne v noci,  pričom sa za ňou potápa.
Heckler & Koch HK416
História
HK416 je nástupca zrušeného projektu XM8 (2005). Pôvodne sa nazývala HK M4, ale po súdnom procese s firmou Colt Defense, kvôli právam na označenie M4, sa názov zmenil na HK 416, čo má odkazovať ako narážka na obe kategórie M4/16. Plynový piest s krátkym zdvihom prevzatý z HK G36 znížil poruchovosť zbrane.
Stromárka bielohlavá
Ohrozenie a ochrana
Podľa klasifikácie IUCN patrí k najmenej ohrozeným taxónom. Je hojne rozšírená na celom území výskytu a jej populácia je považovaná za stúpajúcu.
Interakcie s človekom
V oblastiach výskytu s vysokou koncentráciou tohto druhu môže dochádzať k poškodzovaniu poľnohospodárskych plodín.
Heckler & Koch HK416
História
V roku 2004 bola testovaná jednotkou Delta Force, ktorá následne nahradila M4 novými HK416. Do ozbrojených zložiek je zaradená ako štandardná zbraň Francúzska a Nórska a jej verziu M27 IAR má vo výzbroji USMC ako ľahký guľomet.
Konštrukcia
Základná konštrukcia je odvodená od AR 15, presnejšie od americkej M4. Na rozdiel od M4 ale používa plynový piest s krátkym zdvihom, pričom pre tento mechanizmus sa H&K rozhodlo po aktualizačných prácach na britských SA80.
HK416 je navrhnutá s lištami Picatinny MIL-STD-1913 na štyroch stranách. Keďže sú pridané od výroby, sú na pevno a neprerušované. Vďaka tomu môže zbraň niesť veľa dodatočného príslušenstva. Hlaveň HK416 je vyrobená z chrómovanej ocele, čo jej dáva životnosť 20 000 rán. Pažba sa dá nastaviť do 6 polôh. Splnila tiež test "Over the Beach", teda je funkčná aj ihneď po vynorení z vody.
Gorila horská
Gorila horská alebo gorila vrchovská môže byť slovenský názov:
Zdroje
Pozri v článku gorila.
Beaurepaire (Vendée)
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Ovčí mat
Ovčí mat (alebo slangovo šustermat), je štvorťahový mat charakterizovaný včasným výpadom bielej dámy na pole f3 alebo h5 s cieľom napadnúť pešiaka f7 za pomoci strelca z c4, napríklad ťahmi '''1. e4 e5 2. Sc4 Jc6 3. Df3 d6 4. Dxf7 mat'''. Tento postup je objektívne nekorektný, pretože predčasné zapojenie dámy do hry je považované za neprincipiálne, navyše čierny má možnosti, ako matu na poli f7 zabrániť. Podľa teórie by sa do hry mali najprv zapojiť ľahké figúry (jazdci, strelci) a až neskôr ťažké (veže, dáma). Tento bieleho výpad môže čierny potrestať postupným tempovaním (získavaním temp, t.j. času) bieleho dámy, čím vyvinie figúry rýchlejšie ako biely a získa tak výhodu.
Po ťahoch 1. e4 e5 2. Sc4 Jc6 3. Df3 čierny pokračuje 3. ... Jf6 4. Je2 (po 4. Jc3 by sa po odpovedi čierneho 4. ... Jd4 biela dáma musela vrátiť na pole d1, kde by čierny disponoval možnosťou rýchlejšieho vývinu figúr) 4. ... Ja5 5. Sd3 Sc5. Biely má blokovaného d pešiaka a celkovo horšiu pozíciu.
Rognon (Doubs)
Rognon je francúzska obec, ktorá sa nachádza v departemente Doubs, v regióne Franche-Comté.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Romain (Doubs)
Romain je francúzska obec, ktorá sa nachádza v departemente Doubs, v regióne Franche-Comté.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
George Russell (automobilový pretekár)
George William Russell (* 15. február 1998) je britský pretekár, ktorý v súčasnosti súťaží vo Formule 1 za Mercedes.
V roku 2018 sa stal šampiónom FIA Formuly 2 za ART Grand Prix a je šampiónom série GP3 z roku 2017. Po víťazstve v šampionáte Formuly 2 sa Russell v roku upísal Williamsu, pričom debutoval na Veľkej cene Austrálie v roku 2019, zastupoval i Lewisa Hamiltona v Mercedese na Veľkej cene Sachiru 2020. Russell dosiahol svoje prvé pódium v F1 s Williamsom na Veľkej cene Belgicka v roku 2021. Je tiež súčasťou programu Mercedes Young Driver. V roku 2022 Russell opustil Williams a pripojil sa k Mercedesu.
Osobný život
George Russell sa narodil v King’s Lynn v Norfolku. Je najmladšie dieťa Steva a Alison Russellových a vyrastal po boku dvoch súrodencov: sestry Cary a staršieho brata Benjyho. Motokáram sa začal venovať vo veku 7 rokov ako aj jeho brat Benjy. Russell vyrastal vo Wisbech, Cambridgeshire, a študoval tam na Wisbech Grammar School. Neskôr sa vo veku 18 rokov presťahoval do Milton Keynes, aby bol bližšie k svojim pretekárskym tímom.
Rovnako ako jeho otec je fanúšikom futbalového klubu Wolverhampton Wanderers.
Karting
Russell začal s motokárami v roku 2006 a do roku 2009 postúpil až do triedy kadetov, kde sa stal šampiónom MSA British Open a šampiónom British Open. V roku 2010 prešiel do kategórie Rotax Mini Max, kde sa stal britským šampiónom Super One, britským šampiónom Formula Kart Stars a tiež vyhral Kartmasters British Grand Prix. Russell absolvoval KF3 v roku 2011, vyhral titul SKUSA Supernationals a stal sa CIK-FIA European Championship, ktorý neskôr úspešne obhájil aj v roku 2012. Vo svojom poslednom roku v motokárach v roku 2013 skončil Russell na 19. mieste v KF1 CIK-FIA World Championship.
Formula Renault 2.0
V roku 2014 Russell debutoval v monoposte, keď pretekal na šampionáte Formula Renault 2.0 Alps. Pôvodne mal pretekať za tím Prema Powerteam no na poslednú chvíľu prestúpil do Koiranen GP. Napriek tomu, že pre chorobu vynechal jedno kolo, skončil v šampionáte štvrtý a na Red Bull Ringu obsadil jediné pódium.
Russell sa zúčastnil aj dvoch kôl šampionátu Eurocup Formula Renault 2.0. Zúčastnil sa moskovského kola s Koiranen GP a potom prestúpil do Tech 1 Racing na posledné kolo sezóny v Jereze. Pretekal ako hosť a po štarte z pole position vyhral posledné preteky sezóny.
Formula 4
V roku 2014 Russell súťažil aj v šampionáte BRDC Formula 4 s obhajcom titulu Lanan Racing. Do posledných pretekov sezóny v Snettertone vstúpila aj so svojim tímovým kolegom Arjunom Mainim a dvojicou HHC Motorsport Sennanom Fieldingom a Raoulom Hymanom do boja za titul. Po štarte z pole position Russell vyhral preteky, svoje piate v sezóne, aby si zaistil titul len o tri body od Mainiho.
Za víťazstvo v šampionáte BRDC Formuly 4 Russell mal možnosť testoval auto GP3 s Arden Motorsport na okruhu Yas Marina v Abú Zabí. V decembri 2014 sa Russell stal najmladším víťazom prestížnej ceny McLaren Autosport BRDC Award, keď porazil ostatných finalistov Alexandra Albona, Bena Barnicoata, Sennana Fieldinga, Seba Morrisa a Harrisona Scotta a získal peňažnú odmenu 100 000 libier, členstvo v British Racing Drivers' Club a test Formuly 1 s McLarenom.
Vo februári 2015 bol Russell vyhlásený za jedného z dvanástich jazdcov vybraných do programu British Racing Drivers' Club SuperStars, ako najmladšieho nováčika v tomto programe.
Majstrovstvá Európy FIA Formuly 3
vľavo|náhľad|Russell súťažiaci v [[Circuit de Spa-Francorchamps|Spa počas majstrovstiev Európy FIA Formuly 3 v roku 2015]] Russell absolvoval Formulu 3 v roku 2015, keď spolu s Carlinom pretekal vo FIA European Formula 3 Championship. Svoje prvé víťazstvo v pretekoch získal v úvodnom kole sezóny v Silverstone, keď skončil pred druhým debutantom Charlesom Leclercom a Antoniom Giovinazzim v druhých pretekoch víkendu. V Spa-Francorchamps a Norisringu obsadil ďalšie dve pódiové umiestnenia a skončil šiesty v šampionáte. V poradí nováčikov skončil druhý za Leclercom.
V septembri 2015 sa Russell zúčastnil nemajstrovského podujatia Masters of Formula 3, ktoré sa konalo v Zandvoorte. Po štvrtom mieste v kvalifikačných pretekoch skončil druhý za tímovým kolegom Antoniom Giovinazzim v hlavných pretekoch. Russell mal s Carlinom súťažiť aj na Veľkej cene Macaa, krátko pred podujatím ho však nahradil japonský pilot Euroformula Open Championship, Yu Kanamaru.
Russell prešiel na sezónu 2016 do Hitech GP, zaznamenal dve víťazstvá a skončil tretí v poradí.
Séria GP3
Russell podpísal zmluvu s ART Grand Prix na sezónu 2017. V tíme sa prvýkrát predstavil už na posezónnom teste v Yas Marina v novembri 2016.
Russell odštartoval sezónu dobre na okruhu Circuit de Catalunya v Barcelone, kde zakončil víkend na 4. a 5. mieste. V ďalších pretekoch na Red Bull Ringu získal svoju prvú pole position a víťazstvo v sérii GP3. Russell na svojich „domácich pretekoch“ v Silverstone získal opäť pole position, ktoré premenil na ďalšie víťazstvo v prvých pretekoch víkendu a obsadil 4. miesto v druhých pretekoch, čím sa dostal do vedenia šampionátu.
Formula 2
V januári 2018 bol Russell potvrdený ako jazdec ART Grand Prix pre 2018 FIA Formula 2 Championship. Stal sa tiež rezervným jazdecom Mercedesu spolu s Pascalom Wehrleinom.
Russell sa kvalifikoval na 2. mieste pri debute v Bahrajne a skončil 5. v úvodnom kole šampionátu. V Baku v druhom kole šampionátu viedol Russell väčšinu hlavných pretekov, až pokiaľ neprišlo neskoré safety car a dráma pri reštarte mu uprela prvé víťazstvo v sérii. V šprintérskych pretekoch Russell zajazdil najrýchlejšie kolo na svojej ceste k víťazstvu z 12. miesta v štartovom poli.
Russell získal svoje druhé víťazstvo v sezóne v Barcelone po tom, čo zvíťazil v súboji s Nyckom de Vriesom, čím získal svoje prvé víťazstvo v klasických pretekoch sezóny. Nasledovalo 4. miesto v šprintérskych pretekoch a posunul sa na 2. miesto v poradí šampionátu. V Monte-Carlo mal Russell vo voľnom tréningu poruchu motora, ktorá výrazne obmedzila jeho jazdu. Russell bol v ťažkej pozícii, kvalifikoval sa na 16. pozícii a dokončil dva preteky mimo bodov. Russell opäť udrel vo Francúzsku v Le Castellet a získal svoju prvú pole position vo Formule 2. Viedol náročné preteky na mokro/sucho od štartu až po cieľovú vlajku a získal svoje tretie víťazstvo v sezóne a šampionát.
Neskôr získal titul víťazstvom v Abú Zabí, po sezónnom boji s Britom Landom Norrisom. Svojím titulom sa stal piatym majstrom, ktorí bol nováčikom v kategórii GP2/F2 (predtým dosiahli Nico Rosberg, Lewis Hamilton, Nico Hülkenberg a Charles Leclerc) a štvrtým pilotom po Hamiltonovi, Hülkenbergovi a Leclercovi, ktorý vyhral GP3/F3 a titul GP2/F2 v po sebe nasledujúcich sezónach.
Formula 1
Začiatkom roka 2017 sa Russell pripojil k Mercedes-AMG Petronas Motorsport ako súčasť ich programu pre juniorov. Bolo oznámené, že Russell sa zúčastní oboch dní testu v Budapešti 1. – 2. augusta, ktorý nasledoval týždeň po pretekoch Formuly 1 na rovnakom okruhu. V novembri toho istého roku bolo oznámené, že Russell absolvuje svoj debut v tréningu Formuly 1 na Veľkej cene Brazílie počas prvého tréningu pre Force India. Následne bolo oznámené, že pre nich bude jazdiť aj v prvom tréningu na Veľkej cene Abú Zabí.
Russell bol vyhlásený za jedného z testovacích jazdcov pneumatík Pirelli pre Force India na teste po Veľkej cene Španielska v máji 2018. Počas testu absolvoval za tím 123 kôl, ktoré boli jeho prvé v monoposte Formuly 1 so špecifikáciami pre rok 2018.
2019 - prvá sezóna
Dňa 13. októbra 2018 bolo oznámené, že Russell podpísal viacročnú zmluvu s tímom Williams. náhľad|Russell počas Veľkej ceny Rakúska 2019 Williamsu FW42 chýbalo tempo a bolo najpomalším autom v poli. Vo väčšine pretekov bol jeho tímový kolega Kubica jedinou Russellovou súťažou na trati. Na dažďom poznačenej Veľkej cene Nemecka Russell prešiel cieľom na 13. mieste a potom postúpil na 11. po tom, čo boli jazdci tímu Alfa Romeo po pretekoch penalizovaní. Jeho prvý bod vo Formule 1 mu ušiel len o vlások, keď ho v záverečných kolách predbehol Kubica.
Prvé DNF v kariére prišlo na Veľkej cene Singapuru, keď sa s ním Romain Grosjean pri pokuse o predbehnutie zrazil, čím Russella poslal do steny. Potom opäť odstúpil na Veľkej cene Ruska po tom, čo utrpel problém s kolesom. Veľká cena Brazílie poskytla jednu z mála príležitostí Russellovej debutovej sezóny pretekať s inými jazdcami, keď mu neskoré safety car umožnilo skončiť na 12. mieste, len 1,5 sekundy za bodovanou pozíciou.
Russell ukončil sezónu na 20. mieste v šampionáte, ako jediný jazdec nezískal ani bod.
2020 - prvé body v kariére
Russell pokračoval vo Williamse aj v roku 2020, pričom jeho partnerom sa stal bývalý pretekár Formuly 2 Nicholas Latifi. Z úvodnej Veľkej ceny Rakúska odstúpil pre stratu tlaku paliva. Russell začal Veľkú cenu Štajerska na 11. mieste po kvalifikácii na mokrej trati, čím prekonal svoju doterajšiu najlepšiu kvalifikačnú pozíciu. Nabehnutie do štrku v prvých kolách ukončilo Russellove šance na body a skončil na 16. mieste. náhľad|Russell počas veľkej ceny Toskánska 2020 Russell vypadol z Veľkej ceny Belgicka po tom, čo zablúdené koleso z auta Antonia Giovinazziho zasiahlo jeho Williams. Na Veľkej cene Toskánska Russell štartoval z 18. miesta, no väčšinu pretekov jazdil na bodovaných pozíciách. Pred druhou červenou vlajok jazdil na deviatom mieste, ale zažil zlý reštart a klesol späť na 12. miesto. Napriek tomu, že ešte predbehol Romaina Grosjeana, napokon nedokázal postúpiť ďalej a obsadil 11. miesto. Na Veľkej cene Emilia Romagna Russell havaroval z 10. miesta, počas safety car, incident, ktorý opísal ako „najväčšiu chybu [svojej] kariéry“.
Zástup v Mercedese
Russell zastupoval Lewisa Hamiltona v Mercedese na Veľkej cene Sakhiru 2020 po Hamiltonovom pozitívnom výsledku testu na koronavírus. Russell na tlačovej konferencii pred podujatím uviedol, že necítil „žiadny tlak“ po tom, čo šéf tímu Mercedes Toto Wolff povedal, že očakáva, že auto skončí v prvej päťke. Russell sa kvalifikoval na druhej pozícii, keď len tesne prišiel o pole position, na tímového kolegu Bottasa stratil 26 milisekúnd. Russell prevzal kontrolu od začiatku pretekov a viedol väčšinu pretekov, ale pri 20 zostávajúcich kolách mechanici tímu Mercedes pochybili a namontovali na Russellovo auto Bottasove predné pneumatiky, čo spôsobilo, že musel v ďalšom kole znova zamieriť do boxov, aby chybu napravili. Desať kôl pred cieľom utrpel defekt a bol nútený znova zamieriť do boxov. Russell skončil na deviatom mieste a získal svoje prvé tri body v bodovaní F1, dva body za deviate a jeden za najrýchlejšie kolo. Russell bol chválený médiami a tímom Mercedes za jeho výkon.
Návrat do Williamsu
Russell plnil mediálne povinnosti pre Mercedes na Veľkej cene Abú Zabí, ale vrátil sa do Williamsu včas na tréning, keď bol Hamilton vyhlásený za spôsobilého súťažiť. Po piatkovom tréningu Russell povedal, že návrat do Williamsu na toto podujatie bol „zvláštny pocit“, keďže týždeň predtým súťažil v rýchlejšom Mercedese. Na podujatí mal Russell špeciálnu prilbu ako poctu spoluzakladateľovi Williamsu Frankovi Williamsovi a bývalej zástupkyni šéfa tímu Claire Williams, ktorí obaja opustili tím a Formulu 1 počas sezóny. Russell sa kvalifikoval na 18. mieste a preteky dokončil na 15. mieste.
2021 - prvé pódium v F1
Russella si Williams udržal aj pre sezónu 2021 spolu s Nicholasom Latifim. Na Veľkej cene Emilia Romagna sa zrazil s Valtterim Bottasom po tom, čo prešiel na mokrú škvrnu a stratil kontrolu nad vozidlom počas pokusu o predbiehanie, čo spôsobilo odstúpenie oboch vozidiel a červenú vlajku. Russell najprv obvinil z incidentu Bottasa a obvinil ho z „pokusu zabiť [ich] oboch“, ale neskôr svoje tvrdenia stiahol a ospravedlnil sa Bottasovi a jeho vlastnému tímu Williams.
Pred červenou vlajkou na VC Azerbajdžanu bol na 15. mieste, ale nepodarilo sa mu reštartovať kvôli problémom s prevodovkou. Na Veľkej cene Francúzska skončil na 12. mieste a neskôr poznamenal, že to boli „najlepšie preteky, aké kedy absolvoval spolu s Williamsom“. Na VC Štajerska sa kvalifikoval na 11. mieste, pričom v tretej kvalifikácii (Q3) mu chýbalo osem milisekúnd. Bol povýšený na 10. miesto po tom, čo Yuki Tsunoda dostal trest. Toto bola je jeho najlepšia pozícia v štartovom poli pre Williams. Počas pretekov získal Russell dve pozície v úvodných kolách, ale neskôr niekoľkokrát vstúpil do boxov, keď sa jeho tím snažil vyriešiť problém so spoľahlivosťou. Nakoniec z pretekov odstúpil. Russell sa prvýkrát dostal do Q3 s vozidlom Williams na Veľkej cene Rakúska a do pretekov štartoval ôsmy, čo je najvyššia pozícia tímu v štartovom poli od roku 2017. Preteky dokončil na 11. mieste, keď ho v záverečných kolách predbehol Fernando Alonso. Russell sa opäť dostal do Q3 na Veľkej cene Británie, ale dostal trest za kolíziu s Carlosom Sainzom Jr. v kvalifikácii šprintu. Preteky dokončil na 12. mieste. Na Veľkej cene Maďarska štartoval Russell zo 17. miesta a skončil ôsmy (po diskvalifikácii Sebastiana Vettela), čím získal svoje prvé body pre Williams.
V kvalifikácii Veľkej ceny Belgicka, ktorá bola ovplyvnená dažďom sa Russell kvalifikoval na druhom mieste za Maxom Verstappenom. Pre Williams to bol prvý štart v prvom rade od Veľkej ceny Talianska v roku 2017. Preteky zdržalo vlhké počasie a nakoniec sa odjazdili len dve kolá, obe v podmienkach safety car. To umožnilo Russellovi udržať si pozíciu zo štartu a získať svoje prvé pódiové umiestnenie vo Formule 1. Na Veľkej cene Talianska v roku 2021 skončil Russell deviaty a získal ďalšie dva body. Na Veľkej cene Ruska sa Russell kvalifikoval na treťom mieste v zmiešaných podmienkach a potom dokončil preteky na desiatom mieste. Bol to jeho posledný bodový zisk v tomto ročníku. Russellova sezóna sa skončila dvoma odstúpeniami; bol vyradený z Veľkej ceny Saudskej Arábie po kolízii s Nikitom Mazepinom a na Veľkej cene Abú Zabí mal problémy s prevodovkou. V šampionáte jazdcov sa umiestnil na 15. mieste, pričom získal 16 z 23 bodov svojho tímu.
Mercedes (2022 - )
náhľad|Russell počas veľkej ceny Rakúska 2022 Russell prišiel do Mercedesu v roku 2022, nahradil Valtteriho Bottasa a pripojil sa k sedemnásobnému majstrovi sveta Lewisovi Hamiltonovi. Pred sezónou 2022 sa Russell rozhodol radikálne prepracovať svoj dizajn prilby tým, že upustil od svojho predtým červeného dizajnu v prospech prevažne čierneho dizajnu s červenou na bokoch z rešpektu k Michaelovi Schumacherovi. Vo svojich prvých pretekoch ako pretekár na plný úväzok pre Mercedes skončil Russell štvrtý. Na svojom 63. štarte, Veľkej cene Austrálie 2022, po štarte zo 6. miesta obsadil 3. miesto, svoje druhé pódium. Russell bol účastníkom havárie v prvom kole Veľkej ceny Británie, ktorej sa zúčastnilo niekoľko jazdcov. Russell vyskočil z auta, aby skontroloval Zhou Guanyu s úmyslom vrátiť sa do pretekov, keď sa ubezpečí, že Zhou je v bezpečí. Jeho monopost však odtiahli traťoví komisári späť do boxov, čo znamená, že mu nedovolili pokračovať v pretekoch. Na Veľkej cene Maďarska získal Russell svoju prvú pole position vo Formule 1.
Iné aktivity
V marci 2021 bol Russell vymenovaný za riaditeľa Asociácie jazdcov Grand Prix (GPDA), čím nahradil Romaina Grosjeana, ktorý odstúpil po svojom odchode z Formuly 1 do IndyCar.
Výsledky vo Formule 1
* Sezóna prebieha
† Jazdec nedokončil preteky, ale bol klasifikovaný, pretože absolvoval viac ako 90% vzdialenosti pretekov.
Biela samota
Biela samota je rad 24 dvestoročných líp malolistých pozdĺž cesty na Bielu samotu pri obci Trávnica.
Fauna
Od roku 2009 prebieha každoročne pri obci Trávnica monitoring bežných druhov vtákov metódou bodového transektu, pričom stromoradie Biela samota je jedným z bodov, kde sa v jarných mesiacoch každý rok zaznamenávajú vtáčie druhy. Už v 60. rokoch 20. storočia tu chodili deti zbierať lipový kvet a vyberať mladé dudky z dutín líp. (Ľubomír Polák, občan obce Trávnica in verb.)
Na jar spievajú v korunách líp rôzne spevavce ako drozd čierny (Turdus merula), drozd plavý (Turdus philomelos), pinka obyčajná (Fringilla coelebs) , stehlík obyčajný (Carduelis carduelis) , strnádka obyčajná (Emberiza citrinella) , glezg obyčajný (Coccothraustes coccothraustes) , vlha obyčajná (Oriolus oriolus) a sedmohlások obyčajný (Hippolais icterina).
Kroviny a spodné konáre stromov obývajú a oživujú svojim vytrvalým spevom rôzne druhy peníc, ako penica čiernohlavá (Sylvia atricapilla) a penica obyčajná (Sylvia communis) tiež slávik obyčajný (Luscinia megarhynchos) a strakoš obyčajný (Lanius collurio).
Na kmeňoch si hľadá potravu i stavia hniezdne dutiny ďateľ veľký (Dendrocopos major). Dutiny ďatľov alebo prirodzené bútľaviny vyhľadáva škorec obyčajný (Sturnus vulgaris), sýkorka veľká (Parus major) , brhlík obyčajný (Sitta europaea) a v minulosti i vyššie spomínaný dudok chochlatý (Upupa epops).
Veľmi nápadné sú svojim hlasom a nápadným správaním nasledujúce druhy: kukučky obyčajné (Cuculus canorus), hrdlička poľná (Streptopelia turtur) , sojka obyčajná (Garrulus glandarius) , bažant obyčajný (Phasianus colchicus) a myšiak hôrny (Buteo buteo).
V zime to možno stretnúť králika zlatohlavého (Regulus regulus), drozda čvíkotu (Turdus pilaris) i drozda čierneho (Turdus merula) , pinku severskú (Fringilla montifringilla) , hýľa obyčajného (Pyrrhula pyrrhula) , sýkorku hôrnu (Parus palustris) i jastraba krahulca (Accipiter nisus).
Počas migrácie bol začiatkom novembra 2011 v blízkych krovinách odchytený drozd červenkavý (Turdus iliacus) a bol videný ďateľ malý (Dendrocopos minor).
O 122 vtáčich druhoch katastra obce Trávnica pojednáva slovom i obrazom publikácia z roku 2015.
Gorila západná
Gorila západná (iné názvy: gorila nížinná, gorila pralesná, gorila obyčajná, gorila africká, gorila hôrna, gorila ; lat. Gorilla gorilla) je jeden z dvoch druhov z rodu gorila.
Novšia systematika
gorila západná (Gorilla gorilla):
Strieborný chrbát
Dominantný samec je takmer dvakrát taký ťažký ako samica, má vyšší kostený hrebeň na temene, dlhšie očné zuby a striebornú srsť na „sedle“.
Ochrana goríl
Gorily západné sú zákonnom chránené živočíchy. Hlavné hrozby pre gorily západné predstavuje vypaľovanie pralesných habitatov, ilegálne lovenie kvôli mäsu a trofejové pytliactvo. Takmer všetký gorily žijúce v zoologických záhradách a parkoch patria k tomuto druhu, reštitúcia zvierat odchovaných v zajatí do prírody sa robia málokedy, čiastočne preto, že gorily majú zložitý, úzko previazaný sociálny život. Ochrana ich habitatov ostáva dlhodobou prioritou.
Používanie nástrojov
Gorily západné sú známe tým, že používajú nástroje. Bolo zaznamenané ako gorila použila palicu aby zistila hĺbku vody alebo použila peň ako stabilizáciu počas jedenia.
Beauvoir-sur-Mer
Beauvoir-sur-Mer je francúzska obec, ktorá sa nachádza v departemente Vendée, v regióne Pays-de-la-Loire.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Trevor Devall
Trevor Jay Devall (* 10. november 1972, Edmonton, Alberta, Kanada) je kanadsko-americký herec.
Tracheálna intubácia
alt=Tracheálna trubica (kanyla).|náhľad|Tracheálna trubica (kanyla). Tracheálna intubácia je invazívne zaistenie priechodnosti dýchacích ciest zavedením pružnej trubice do priedušnice. Používa sa v prípadoch, keď nie je možné alebo vhodné neinvazívne zaistenie dýchacích ciest: počas celkovej anestézie pri mnohých druhoch operácii, pri resuscitácii alebo pri nutnosti umelej pľúcnej ventilácie s použitím pretlaku v dýchacích cestách.
Nástroje
Základné pomôcky sú endotracheálna trubica (kanyla), laryngoskop, injekčná striekačka.
Tracheálna trubica sa zavádza najčastejšie ústami. Pre tento spôsob zavádzania je najpoužívanejšia Magillova kanyla s kruhovým prierezom, oblúkovito zahnutá, na jednom konci skosená pod uhlom 45° a opatrená nafukovacou manžetou na utesnenie v priedušnici, na druhom konci spojkou, umožňujúcou pripojenie na dýchací vak alebo prístroj. Pre deti sa používa kanyla bez tesniacej manžety.
Laryngoskop je nástroj, umožňujúci pohľad na vstup do hrtana. Skladá sa z rukoväte a lyžice so zdrojom svetla, ktorou sa odtlačí koreň jazyka tak, aby bolo viditeľný vstup do hrtana. Najčastejšie sa používa laryngoskop so zahnutou lyžicou (Macintoshov).
Modernejším zariadením je videolaryngoskop, ktorý má na lyžici pri zdroji svetla kameru, poskytujúcu pri intubácii dokonalý výhľad do hrtana. Umožňuje úspešnú intubáciu aj menej skúseným zdravotníkom, ošetrujúcim pacientov v akútnom ohrození života mimo zdravotníckeho zariadenia, najmä záchranárom. alt=Laryngoskop|náhľad|Laryngoskop - na rukoväť s batériami je možné nasadiť lyžicu so zdrojom svetla rôznej veľkosti Injekčná striekačka je potrebná k nafúknutiu tesniacej manžety kanyly vzduchom. Tlak by mal byť okolo 20-30 centimetrov vodného stĺpca. Približne sa dá zistiť podľa balónika na kanyle, ktorý slúži ako kontrola nafúknutia tesniacej manžety.
Ďalšie potrebné pomôcky môžu byť odsávačka hlienov, zavádzač, intubačné kliešte (Magillove), prípadne videolaryngoskop a ďalšie. alt=Intubácia pacienta|náhľad|Intubácia (nácvik na modeli)
Postup
Intubácia sa vykonáva u pacienta v bezvedomí (počas resuscitácie) alebo v celkovej anestézii (pred operáciou). Pretože počas intubácie pacient spravidla nedýcha, je potrebné najskôr vykonať preoxygenáciu, teda vdychovaním kyslíka vytvoriť jeho zásobu v krvi a v pľúcach pre čas vykonania intubácie. Nasleduje zavedenie laryngoskopu do úst: intubujúci lekár z pozície za (alebo "nad") mierne zaklonenou hlavou pacienta ľavou rukou zavedie lyžicu laryngoskopu do úst tak, že ňou odsúva koreň jazyka nahor a dopredu, kým uvidí vstup do hrtana - jasne rozpoznateľnú štrbinu medzi hlasivkami. Do tejto štrbiny pravou rukou zavedie tracheálnu kanylu. Po jej zavedení pomocník injekčnou striekačkou nafúkne tesniacu manžetu. Nasleduje kontrola správnosti intubácie - najspoľahlivejšie meraním obsahu kysličníka uhličitého vo vydychovanom vzduchu kapnometrom, ináč posluchom dýchania na hrudníku a pozorovaním pohybov hrudníka a zarosenia ústia kanyly pri výdychoch.
Komplikácie
V niektorých prípadoch je intubácia obtiažna, a to najmä vtedy, ak nie je možné laryngoskopom dosiahnuť dostatočný výhľad na vstup do hrtana, alebo nie je možné doň zaviesť kanylu. V tom prípade je potrebné pokus o intubáciu ukončiť, odstrániť prekážku  v hltane (zvratky, hlien, cudzie teleso), ak je prítomná, pacienta dostatočne predýchať pomocou dýchacieho vaku a pokus o intubáciu opakovať, prípadne aj s použitím ďalších pomôcok (napr. zavádzača, videolaryngoskopu). V prípade ohrozenia pacienta dusením a pri nemožnosti intubácie je nutné zaistiť priechodnosť dýchacích ciest iným spôsobom (tracheostómiou, koniotómiou).
Komplikácie často vznikajú po obtiažnej intubácii. Môže to byť mechanické poškodenie zubov, poranenie sliznice alebo hlasiviek, nesprávna intubácia -  zavedenie kanyly do pažeráka, alebo príliš hlboko - až do priedušky (čím sa vyradí z dýchania jedna strana pľúc). Pacient môže pred alebo počas intubácie zvracať a vdýchnuť zvratky, alebo výkon môže vyvolať kŕčovité zovretie dýchacích ciest (laryngospasmus, bronchospasmus). Po dlhšej intubácii môžu vzniknúť preležaniny alebo zjazvenie priedušnice a najmä pri nedostatočnom ošetrovaní sa v dýchacích cestách môže nahromadiť hlien a vzniknúť infekcia.
Belleville-sur-Vie
Belleville-sur-Vie je francúzska obec, ktorá sa nachádza v departemente Vendée, v regióne Pays-de-la-Loire.
Poloha
Obec má rozlohu. Najvyšší bod je položený a najnižší bod
Obyvateľstvo
Nasledujúci graf zobrazuje vývoj počtu obyvateľov v obci.